CELEX: 32014D0284
Language: hu
Date: 2014-04-14 00:00:00
Title: 2014/284/EU: A Tanács határozata ( 2014. április 14. ) az Európai Unió és az Indonéz Köztársaság közötti, az erdészeti jogszabályok végrehajtásáról, az erdészeti irányításról és a fatermékek Európai Unióba irányuló kereskedelméről szóló önkéntes partnerségi megállapodás megkötéséről

20.5.2014   
            
            
               HU
            
            
               Az Európai Unió Hivatalos Lapja
            
            
               L 150/250
            
         A TANÁCS HATÁROZATA
   (2014. április 14.)
   az Európai Unió és az Indonéz Köztársaság közötti, az erdészeti jogszabályok végrehajtásáról, az erdészeti irányításról és a fatermékek Európai Unióba irányuló kereskedelméről szóló önkéntes partnerségi megállapodás megkötéséről
   (2014/284/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (3) bekezdésének első albekezdésére és a 207. cikke (4) bekezdésének első albekezdésére, összefüggésben a 218. cikke (6) bekezdése a) pontjának v. alpontjával, valamint a 218. cikkének (7) bekezdésével,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:
   
               (1)
            
            
               2003 májusában a Bizottság elfogadta az Európai Parlamentnek és a Tanácsnak címzett, „Az erdészeti jogszabályok végrehajtása, irányítás és kereskedelem (FLEGT) – Javaslat uniós cselekvési tervre” című közleményt, amely az illegális fakitermelés elleni fellépést célzó intézkedéseket sürgetett a fakitermelő országokkal kialakítandó önkéntes partnerségi megállapodások útján (a továbbiakban: az uniós cselekvési terv). A cselekvési tervről 2003 októberében tanácsi következtetéseket (1), 2005. július 11-én pedig európai parlamenti állásfoglalást fogadtak el (2).
            
         
               (2)
            
            
               A Tanács 2013/486/EU határozata (3) értelmében az Európai Unió és az Indonéz Köztársaság közötti, az erdészeti jogszabályok végrehajtásáról, az erdészeti irányításról és a fatermékek Európai Unióba irányuló kereskedelméről szóló önkéntes partnerségi megállapodást (a továbbiakban: a megállapodás) 2013. szeptember 30-án aláírták, feltételezve annak megkötését.
            
         
               (3)
            
            
               A megállapodást jóvá kell hagyni,
            
         ELFOGADTA EZT A HATÁROZATOT:
   1. cikk
   Az Európai Unió és az Indonéz Köztársaság közötti, az erdészeti jogszabályok végrehajtásáról, az erdészeti irányításról és a fatermékek Európai Unióba irányuló kereskedelméről szóló önkéntes partnerségi megállapodást a Tanács az Unió nevében jóváhagyja.
   A megállapodás szövegét csatolták e határozathoz.
   2. cikk
   A Tanács elnöke kijelöli a meghatalmazott személyt/személyeket a megállapodás 23. cikkében előírt értesítésnek az Unióra nézve jogilag kötelező erejű megtételére.
   3. cikk
   Az Uniót a Bizottság képviseli a megállapodás 14. cikke által létrehozott, a végrehajtással foglalkozó vegyes bizottságban.
   A tagállamok az Unió delegációjának tagjaiként részt vehetnek a megállapodás végrehajtásával foglalkozó vegyes bizottság ülésein.
   4. cikk
   A Bizottság felhatalmazást kap arra, hogy a megállapodás mellékleteinek a megállapodás 22. cikke alapján történő módosítása céljából a 2173/2005/EK tanácsi rendelet (4) 11. cikkének (3) bekezdésében említett eljárással összhangban az Unió nevében jóváhagyja a megállapodás mellékleteinek módosításait.
   5. cikk
   Ez a határozat elfogadásának napján lép hatályba.
   
      Kelt Luxembourgban, 2014. április 14-én.
      
         
            a Tanács részéről
         
         
            az elnök
         
         A. TSAFTARIS
      
   
   
      (1)  HL C 268., 2003.11.7., 1. o.
   
      (2)  HL C 157. E, 2006.7.6., 482. o.
   
      (3)  A Tanács 2013. szeptember 23-i 2013/486/EU határozata az Európai Unió és az Indonéz Köztársaság közötti, az erdészeti jogszabályok végrehajtásáról, az erdészeti irányításról és a fatermékek Európai Unióba irányuló kereskedelméről szóló önkéntes partnerségi megállapodásnak az Európai Unió nevében történő aláírásáról (HL L 265., 2013.10.8., 1 o.).
   
      (4)  A Tanács 2005. december 20-i 2173/2005/EK rendelete az Európai Közösségbe irányuló faanyag-behozatal FLEGT engedélyezési rendszerének létrehozásáról (HL L 347., 2005.12.30., 1. o.).